मुख्य सचिव के साथ हुआ कथित बर्ताव निंदनीय था, आप के नेताओं-कार्यकर्ताओं को भी समझना चाहिए कि अधिकारियों के साथ भद्र व्यवहार होना चाहिए. लेकिन इस मामले में मुक़दमा दर्ज है, पुलिस अत्यंत सक्रियता के साथ पूछताछ, छापेमारी, विधायक की गिरफ़्तारी तक को अंजाम दे चुकी है. ऐसे में अधिकारियों को न्याय पर भरोसा रखना चाहिए और जन-मानस का ख़याल करते हुए काम करना चाहिए, न कि एक क़िस्म की सरासर हड़ताल.